Il-kanditat indipendenti Arnold Cassola staqsa lill-FIAU Maltija biex tieħu azzjoni legali kontra ż-żewġ partiti, li qal għandhom jagħtu miljuni f'taxxi li ma tħalsux. Fl-ittra lill-Kap tal-FIAU, Jesmond Gatt, l-ex kap tal-partit l-aħdar qal li l-Partit Laburista u l-Partit Nazzjonalista evadew milli jħallsu miljuni f'taxxa fuq id-dħul, VAT u pagamenti tal-NI. "B'hekk qed insaqsik biex tibda l-proċess ta' proċeduri legali kontra l-PL u l-PN biex ikun żgurat li jħalsu t-taxxa evada immedjatament, bħal kull kumpanija u persuna f'Malta." Cassola żied jgħid li jistenna "azzjoni immedjata u li ma tingħatax preferenza mall-partiti politiċi li huma parti integrali mill-kanċer li ħakem dan il-pajjiż." F'rapport riċenti fuq it-Times of Malta ħareġ li l-parti tal-midja taż-żewġ partiti għandhom jagħtu €5 miljun f'VAT mhux imħalsa, bil-pjanijiet tal-pagamenti deskritti bħala 'impossibli biex ikunu onorati'. Barra minn hekk, iż-żewġ kumpaniji tal-midja għandhom arranġamenti oħra li jkopru taxxa fuq id-dħul u kontribuzzjonijiet tal-NI mhux imħalsa li jammontaw għal miljuni ta' ewro, kif ukoll multi kbar. Il-Media.Link u l-ONE bi twissija fuq kontijiet tal-VAT ta' €5 miljun – rapport Il-Prim Ministru Robert Abela kien evażiv meta ġie mistoqsi dwar dawn il-ħlasijiet u qal li seta' jikkummenta biss fuq il-kwistjoni minn meta laħaq kap tal-partit u Prim Ministru f'Jannar tal-2020. Filwaqt li qal li ma kienx kuntent li kemm il-PL u l-PN għandhom ammont ta' taxxa 'sostanzjali' b'lura, Abela insista li l-NI, il-VAT u t-taxxa fuq id-dħul huma taxxi dovuti lill-istat u għandhom jitħallsu. Il-Kap tal-PN, Bernard Grech kien evażiv ukoll meta rrifjuta jgħid l-ammont li l-partit għandu jagħti f'VAT, NI u taxxa fuq id-dħul. Hekk kif spjega li l-arretrati jmorru lura 'numru ta' snin', iddikjara li l-pjanijiet tal-pagamenti qed ikunu rispettati. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6141d667d6f06_rand.td-a-rec-img{text-align:left}.td_uid_3_6141d667d6f06_rand.td-a-rec-img img{margin:0 auto 0 0}